ธีระมงคลเข้าตลท.วันแรก ชี้ถ้าหุ้นแดงก็เพราะกลไกตลาด
ผู้บริหารไม่หวั่นการเมืองแม้ราคาเปิดอยู่ที่ 0.87 บาท ลดลง 0.01 บาท จากราคาไอพีโอ 0.88 บาท (-1.13 %)
14 พ.ค. 2553

ผู้บริหารไม่หวั่นการเมืองแม้ราคาเปิดอยู่ที่ 0.87 บาท ลดลง 0.01 บาท จากราคาไอพีโอ 0.88 บาท (-1.13 %) 
นายธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม (TMI) เปิดเผยหลังนำบริษัทเข้าจดทะเบียนการซื้อขายในตลาดหลักทรัพย์เอ็มเอไอ จำนวน 80 ล้านหุ้น ที่ราคา 0.88 บาท เป็นวันแรกว่า ถ้าวันนี้หุ้นบริษัทจะปิดตลาดเป็นตัวเลขแดงและราคาต่ำกว่าราคาที่เสนอขายให้กับประชาชนครั้งแรก (ไอพีโอ) ที่ 0.88 บาท คิดว่าเป็นเรื่องของกลไกตลาดที่มีปัจจัยการเมืองเข้ามากระทบมากกว่า และเชื่อว่าถ้าท้ายสุดราคาหุ้นปิดตลาดก็คงไม่ใช่ TMI บริษัทเดียวที่ตัวเลขแดง 
ทั้งนี้ ราคาเปิดอยู่ที่ 0.87 บาท ลดลง 0.01 บาท จากราคาไอพีโอ 0.88 บาท (-1.13 %) โดยมีราคาต่ำสุดที่ 0.86 บาท ลดลง บาท (-2.27%) และราคาสูงสุดที่ 0.99 บาท เพิ่มขึ้น บาท (+12.5%)
อย่างไรก็ดี บริษัทให้ความสำคัญกับการเข้ามาจดทะเบียนเข้าตลาดหลักทรัพย์เอ็มเอไอเพื่อจะทำให้บริษัทมีเงินระดมทุนเพื่อไปใช้ในการขยายการดำเนินงานต่อแล้ว ที่สำคัญทำให้บริษัทมีความสามารถและศักยภาพในการเริ่มเข้าไปประมูลงานหน่วยงานราชการของภาครัฐได้โดยตรง จากเดิมที่บริษัทจะผ่านทางผู้ค้าเป็นหลัก โดยคาดว่าจะเริ่มประมูลงานแรกในไตรมาส 3 นี้ และคาดว่าปีนี้จะประมูลทั้งหมด 10 ล้านบาท 
แต่อย่างไรก็ตาม อยากให้นักลงทุนมองถึงพื้นฐานของบริษัทที่มีความแข็งแกร่งในการผลิตหลอดไฟที่มีการพัฒนานวัตกรรมตลอดเวลาเพื่อให้ไปสู่กลยุทธ์การพัฒนาสินค้าอุปโภคบริโภคที่ต้องการของลูกค้ามากขึ้น (คอนซูเมอร์) โดยตั้งเป้าปีนี้รายได้บริษํทจะเติบโตขึ้นจากเดิม 17-20 % จากปีก่อนที่ทำได้ 300 ล้านบาท